text: No finawlan a kalomaocan o i kararemay kalomaoc no South Africa a kalomaocan, polong no lomaocay ira ko 400 tamdaw, lima miheca nai kasasician a kasarekad ko mipanganganay to patatodong no taypiaw masingkiw ko fa^elohay a lomaocan[238]. Polong no kitakit a kasakanatal citodongay o fafa'eday pikaykian no South Africa a kalomaocan, ira ko 90 tamdaw no lomaocay, nai South Africa 9 a kanatal mitelekay citodongay patoro’ to 10 patodong[238]. I kasacecay rekad no singkiw, no finawlan a kalomaocan patorod to cecay mala congtong no South Africa. Nawhani o congtong citodong heca to lomaocay no finawlan kalomaocan, orasaka o congtong limaay miheca ko todong a rekad, malecad to no kalomaocan o rekad. O cecay a kacitodong no South Africa a congtong caay ka nga’ay kinatosa ko rekad[238][239]. O congtong manga’ay patorod to micokeray to congtong ato kakeridan no citodongay[238], o cangra a citodongay ato kakeridan no kasacitodongay mala o salaloma’anay. Finawlan kalomaocan manga’ay mihayda to caayan pakaso’elinan a maoc to caayay ka tatodong a nidemakan no congtong ato laloma’an citodongay.